Kennararnir ákveða hvaða verkefni skal vinna í hverjum bekk og hvernig þau skuli metin . Margir hafa gert að umtalsefni örar samfélagsbreytingar nútímans , upplýsingatækni í skólastarfi , upplýsingaöldina og menntun á 21. öldinni . Námsmennirnir munu ef að líkum lætur lifa í samfélagi sem gerir kröfur um mikla færni jafnt sem þekkingu og alþjóðasamfélagi sem stjórnast að miklu leyti af hnattvæðingu og markaðshagsmunum . Nýjum nemum og nýjum kenningum fylgja breytingar á skólabyggingum og notkun þeirra . Einnig gæti áherslan færst frá mati á þekkingu yfir í mat á færni sem gæti að hluta til byggst á sjálfsmati . Niðurstöður menntarannsókna , nýjar stefnur í menntamálum og ný tækni leiða ekki sjálfkrafa til þess að kennarar og skólar breytist . Rannsóknir á breytingum benda til þess að kennarar breyti ekki svo glatt hefðbundnum kennsluháttum og taki upp nýja ef nýjungarnar eru ekki í samræmi við reynslu þeirra og trú á hvað reynist vel í skólastarfi . Að lokum komum við aftur að nemendunum sjálfum . Finna verður leiðir til að nota nýja tækni og breytta kennsluhætti til að vekja áhuga nemenda og stuðla að því að trú þeirra á eigin dug til náms eflist . Líklegt er að námsmenn framtíðarinnar muni lifa og starfa í heimi þar sem togstreita verður milli væntinga sem gerðar eru til þeirra , þar sem hagkerfið tekur örum breytingum , þar sem merking hugtaka eins og vinnu og frítíma , fjölskyldu og samfélags er breytingum undirorpin . Brýnasta markmið menntunar verður að mennta fólk sem treystir sér og hefur hæfileika til að takast á við breytileg viðfangsefni , ber virðingu fyrir öðrum og getur lagt sitt af mörkun til samfélagsins .